Коми Республикаса Юралысь Вячеслав Гайзер, кодi талун удж серти Сосногорск районын, висьталiс Юрий Спиридонов кувсьöмкöд йитöдын ыджыд шоглун.

«Коми Республикаын талун шогсян лун – кувсис Юрий Алексеевич Спиридонов, морт, кодкöд торйöдны позьтöг йитчöма миян республикалöн историяыс. Сiйö вöлi бöръя веськöдлысьöн, кодi юрнуöдiс регионöн сöветскöй кадö, сiйö вöлi медводдза Коми Республикаса Юралысьöн. Сылöн юрнуöдöм улын вöлi лöсьöдöма республикалысь власьт институтъяс да государственносьт. Тайö зэв ыджыд воштöм абу сöмын Юрий Алексеевичлöн матыссаяслы да рöдвужлы, но и ставнас регионлы,» - шуис В.М. Гайзер.